Svoris
Svoris – fizikinis dydis, apibūdinantis objektą veikiančios gravitacinės jėgos dydį. Buitinėje kalboje dėl istorinių priežasčių, ir kai kuriuose technologiniuose terminuose, žodis „svoris“ dažnai vartojamas kaip masės sinonimas. Svorio sąvoka mechanikoje reiškia jėgą, veikiančią pakabą arba atramą. Pvz., jei kūnas kyla lifte su pagreičiu, jo svoris bus didesnis nei sunkio jėga, nes prie laisvojo kritimo pagreičio prisidės ir atramos judėjimo pagreitis. Ant didelio kūno (žvaigždės, planetos) esančio objekto svoris išreiškiamas Niutono visuotinės traukos dėsniu: F = G M m R 2 {\displaystyle F=G{\frac {Mm}{R^{2}}}} Čia G {\displaystyle G} – gravitacinė konstanta, M {\displaystyle M} – didžiojo kūno masė, m {\displaystyle m} – mažojo kūno masė, R {\displaystyle R} – didžiojo kūno spindulys.